CELEX: 32021D2293
Language: fi
Date: 2021-12-20 00:00:00
Title: Neuvoston päätös (EU) 2021/2293, annettu 20 päivänä joulukuuta 2021, Yhdistyneen kuningaskunnan kanssa tehdyllä kauppa- ja yhteistyösopimuksella perustetussa kumppanuusneuvostossa unionin puolesta otettavasta kannasta velvollisuutta poistaa matkustajien matkustajarekisteritiedot heidän Yhdistyneestä kuningaskunnasta lähtönsä jälkeen koskevan poikkeuksen jatkamiseen

22.12.2021   
               
               
                  FI
               
               
                  Euroopan unionin virallinen lehti
               
               
                  L 458/514
               
            
         NEUVOSTON PÄÄTÖS (EU) 2021/2293,
         annettu 20 päivänä joulukuuta 2021,
         Yhdistyneen kuningaskunnan kanssa tehdyllä kauppa- ja yhteistyösopimuksella perustetussa kumppanuusneuvostossa unionin puolesta otettavasta kannasta velvollisuutta poistaa matkustajien matkustajarekisteritiedot heidän Yhdistyneestä kuningaskunnasta lähtönsä jälkeen koskevan poikkeuksen jatkamiseen
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 16 artiklan 2 kohdan ja 87 artiklan 2 kohdan a alakohdan yhdessä sen 218 artiklan 9 kohdan kanssa, ottaa huomioon Euroopan unionin ja Euroopan atomienergiayhteisön sekä Ison-Britannian ja
         Pohjois-Irlannin yhdistyneen kuningaskunnan välisen kauppa- ja yhteistyösopimuksen sekä turvallisuusluokiteltujen tietojen vaihtoon ja suojaamiseen sovellettavia turvallisuusmenettelyjä koskevan Euroopan unionin sekä Ison-Britannian ja Pohjois-Irlannin yhdistyneen kuningaskunnan välisen sopimuksen tekemisestä unionin puolesta 29 päivänä huhtikuuta 2021 annetun neuvoston päätöksen (EU) 2021/689 (1),
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Euroopan unionin ja Euroopan atomienergiayhteisön sekä Ison-Britannian ja Pohjois-Irlannin yhdistyneen kuningaskunnan, välisessä kauppa- ja yhteistyösopimuksessa, jäljempänä ’kauppa- ja yhteistyösopimus’ (2), vahvistetaan säännöt, joiden mukaan Yhdistyneen kuningaskunnan toimivaltaiselle viranomaiselle voidaan siirtää unionin ja Yhdistyneen kuningaskunnan välisten lentojen matkustajarekisteritietoja ja Yhdistyneen kuningaskunnan toimivaltainen viranomainen voi käsitellä ja käyttää tällaisia matkustajarekisteritietoja, sekä vahvistetaan tätä koskevat erityiset suojatoimet.
                  
               
                     (2)
                  
                  
                     Kauppa- ja yhteistyösopimuksen kolmannen osan III osastossa määritetään säännöt, joiden mukaan Yhdistyneen kuningaskunnan toimivaltaiselle viranomaiselle voidaan siirtää unionin ja Yhdistyneen kuningaskunnan välisten lentojen matkustajarekisteritietoja ja joiden mukaan Yhdistyneen kuningaskunnan toimivaltainen viranomainen voi käsitellä ja käyttää tällaisia matkustajarekisteritietoja, sekä vahvistetaan tätä koskevat erityiset suojatoimet.
                  
               
                     (3)
                  
                  
                     Kauppa- ja yhteistyösopimuksen 552 artiklan 4 kohdan mukaan Yhdistynyt kuningaskunta poistaa matkustajien matkustajarekisteritiedot heidän maasta lähtönsä jälkeen, ellei riskinarvioinnissa ilmene tarvetta säilyttää kyseisiä matkustajarekisteritietoja.
                  
               
                     (4)
                  
                  
                     Kauppa- ja yhteistyösopimuksen 552 artiklan 11 kohdan mukaan Yhdistynyt kuningaskunta voi väliaikaisesti poiketa kauppa- ja yhteistyösopimuksen 552 artiklan 4 kohdasta välikauden ajan, kunnes Yhdistynyt kuningaskunta panee tekniset mukautukset täytäntöön mahdollisimman pian. Välikauden aikana Yhdistyneen kuningaskunnan toimivaltaisen viranomaisen on estettävä kauppa- ja yhteistyösopimuksen 552 artiklan 4 kohdan nojalla poistettavien matkustajarekisteritietojen käyttö soveltamalla kyseisiin matkustajarekisteritietoihin kauppa- ja yhteistyösopimuksen 552 artiklan 11 kohdan a–d alakohdassa tarkoitettuja lisäsuojatoimia.
                  
               
                     (5)
                  
                  
                     Kauppa- ja yhteistyösopimuksen 552 artiklan 10 kohdassa todetaan, että kauppa- ja yhteistyösopimuksen 552 artiklan 11 kohtaa sovelletaan erityisten olosuhteiden vuoksi, jotka estävät Yhdistynyttä kuningaskuntaa tekemästä teknisiä mukautuksia, jotka ovat tarpeen niiden matkustajarekisteritietojen käsittelyjärjestelmien muuttamiseksi, joita Yhdistynyt kuningaskunta käytti, kun siihen sovellettiin unionin lainsäädäntöä, sellaisiksi, että ne mahdollistaisivat matkustajarekisteritietojen poistamisen kauppa- ja yhteistyösopimuksen 552 artiklan 4 kohdan nojalla.
                  
               
                     (6)
                  
                  
                     Kauppa- ja yhteistyösopimuksen 552 artiklan 13 kohdassa määrätään, että jos kauppa- ja yhteistyösopimuksen 552 artiklan 10 kohdassa tarkoitetut erityisolosuhteet jatkuvat, kumppanuusneuvosto jatkaa kauppa- ja yhteistyösopimuksen 552 artiklan 11 kohdassa tarkoitettua välikautta yhdellä vuodella.
                  
               
                     (7)
                  
                  
                     , annettu, Matkustajarekisteritietojen (PNR) käytöstä terrorismirikosten ja vakavan rikollisuuden ennalta estämistä, paljastamista ja tutkintaa sekä tällaisiin rikoksiin liittyviä syytetoimia varten 27 päivänä huhtikuuta 2016 annettua Euroopan parlamentin ja neuvoston direktiiviä (EU) 2016/681 (3) sovelletaan unioniin perussopimusten mukaisesti.
                  
               
                     (8)
                  
                  
                     Yhdistynyt kuningaskunta toimitti 1 päivänä lokakuuta 2021 kauppa- ja yhteistyösopimuksella perustetulle lainvalvonta- ja oikeusyhteistyön erityiskomitealle kauppa- ja yhteistyösopimuksen 552 artiklan 12 kohdan b alakohdassa tarkoitetun arvion.
                  
               
                     (9)
                  
                  
                     Yhdistynyt kuningaskunta katsoi arviossaan, että kauppa- ja yhteistyösopimuksen 552 artiklan 10 kohdassa tarkoitetut erityisolosuhteet jatkuvat, ja viittasi erityiseen tilanteeseensa, sillä Yhdistyneen kuningaskunnan on muutettava matkustajarekisteritietojen käsittelyjärjestelmät, jotka on suunniteltu jäsenvaltioon sovellettavan unionin lainsäädännön mukaisiksi, järjestelmäksi, joka täyttää matkustajarekisteritietojen kansainvälistä siirtoa unionista kolmansiin maihin koskevat kauppa- ja yhteistyösopimuksen vaatimukset. Yhdistynyt kuningaskunta kuvasi toimia, joita se on toteuttanut muuttaakseen matkustajarekisteritietojen käsittelyjärjestelmänsä sellaisiksi, että ne mahdollistaisivat matkustajarekisteritietojen poistamisen kauppa- ja yhteistyösopimuksen 552 artiklan 4 kohdan mukaisesti. Yhdistynyt kuningaskunta ilmoitti analysoivansa parhaillaan sekä toiminnallisia että muita kuin toiminnallisia oikeudellisia, teknisiä ja operatiivisia vaatimuksia varmistaakseen, että Yhdistyneen kuningaskunnan matkustajarekisteritietojen käsittelyjärjestelmät ovat kauppa- ja yhteistyösopimuksen 552 artiklan 4 kohdan mukaiset. Lainvalvonta- ja oikeusyhteistyön erityiskomitea tarkasteli kauppa- ja yhteistyösopimuksen 552 artiklan 13 kohdan mukaisesti Yhdistyneen kuningaskunnan arviota 19 päivänä lokakuuta 2021.
                  
               
                     (10)
                  
                  
                     Yhdistynyt kuningaskunta toimitti lainvalvonta- ja oikeusyhteistyön erityiskomitealle 1 päivänä lokakuuta 2021 myös riippumattoman hallintoelimen antaman, kauppa- ja yhteistyösopimuksen 552 artiklan 12 kohdan a alakohdassa tarkoitetun kertomuksen, johon sisältyvässä liitteessä kyseisen sopimuksen 525 artiklan 3 kohdassa tarkoitettu Yhdistyneen kuningaskunnan valvontaviranomainen arvioi, oliko kyseisen sopimuksen 552 artiklan 11 kohdassa tarkoitettuja suojatoimia sovellettu tehokkaasti.
                  
               
                     (11)
                  
                  
                     Lainvalvonta- ja oikeusyhteistyön erityiskomitea tarkasteli kauppa- ja yhteistyösopimuksen 552 artiklan 13 kohdan mukaisesti Yhdistyneen kuningaskunnan kertomusta 19 päivänä lokakuuta 2021. Yhdistynyt kuningaskunta ilmoitti siinä yhteydessä, että se aikoi täydentää kertomuksen liitettä ja että täydentäminen tehtäisiin marraskuussa 2021, ennen kuin kumppanuusneuvosto tekee päätöksen välikauden jatkamisesta kauppa- ja yhteistyösopimuksen 552 artiklan 13 kohdan mukaisesti.
                  
               
                     (12)
                  
                  
                     Sen vuoksi katsotaan, että kauppa- ja yhteistyösopimuksen 552 artiklan 10 kohdassa tarkoitetut erityisolosuhteet jatkuvat ja että kumppanuusneuvoston olisi kauppa- ja yhteistyösopimuksen 552 artiklan 13 kohdan mukaisesti jatkettava kauppa- ja yhteistyösopimuksen 552 artiklan 11 kohdassa tarkoitettua välikautta yhdellä vuodella 31 päivään joulukuuta 2022 saakka.
                  
               
                     (13)
                  
                  
                     Kauppa- ja yhteistyösopimus sitoo kaikkia jäsenvaltioita päätöksen (EU) 2021/689 nojalla, ja kyseisen päätöksen aineellinen oikeusperusta on SEUT 217 artikla.
                  
               
                     (14)
                  
                  
                     Kauppa- ja yhteistyösopimuksen kolmas osa sitoo Tanskaa ja Irlantia päätöksen (EU) 2021/689 nojalla, minkä vuoksi ne osallistuvat tämän päätöksen, jolla pannaan täytäntöön kauppa- ja yhteistyösopimus, hyväksymiseen ja soveltamiseen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Kumppanuusneuvostossa unionin puolesta kauppa- ja yhteistyösopimuksen 552 artiklan 13 kohdan mukaisesti otettava kanta on hyväksyä se, että jatketaan välikautta yhdellä vuodella 31 päivään joulukuuta 2022, jonka aikana Yhdistynyt kuningaskunta voi poiketa velvollisuudesta poistaa matkustajien matkustajarekisteritiedot heidän Yhdistyneestä kuningaskunnasta lähtönsä jälkeen.
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 20 päivänä joulukuuta 2021.
            
               
                  Neuvoston puolesta
               
               
                  Puheenjohtaja
               
               A. VIZJAK
            
         
         
            (1)  EUVL L 149, 30.4.2021, p. 2
         
         
            (2)  EUVL L 149, 30.4.2021, s. 10.
         
            (3)  EUVL L 119, 4.5.2016, s. 132.